Cemal Atila

Cemal Atila malımê dansi, malımê Zazaki û nuştekarê do Zazao û wahêrê vetışxaney Geoaktif Yayınlarıyo. Cemal 1968ıne de dewa Vartoy Qera Cêri de ame dınya. Be xo Zazayo, eşireta Lolan rao. 

Taê zeman ke gemiye de xebetiya, aktiviteo siyasi ra ki Atilay Estamol de sıfte pêseroka Ateş Hırsızı de ge ge Zazaki û Kırdaski nuştêne, leqema xo Haşo Dızd bi. Kaos Yayınları de ki xebetiya. Serranê 1996-97ıne miyan de ki şeş mengi (aşmi) Çevre Radyowo ke Estamol de Alibeyköyü ra phêl dêne, be nameyê Vengê Ma ra programê Zazaki vıraştêne, heta ke program hetê dewlete ra men bi. Serra 2008ıne de ey semtê Estamoli Beyoğlu de Geoaktif Kültür Merkezi na ro, oyo ke tede mıxtelıf mıntıqan ra, zey Yunanıstan û Latinamerika ra kursanê dansi danê, yew ki kursê zıwananê Zazaki, Farski, Ermenki, Usmanıcki, Lazki ki diyenê. Ney ra pia Geoaktif Yayınları ki na ro, heta nıka 3 kıtabi veti.

Paizê 2013yıne de Cemali pela internetia Zazaki www.zazakikozmos.com  nê ro.

 Gıreyê teberi 
 Zazakikozmos.com 
 Geoaktif Kültür Merkezi
 Xo nasdaena Cemal Atilay û ZazakiKozmose 

Kategoriye:Şarê Vartoy
Kategoriye:Nuştekarê Zazayan
Kategoriye:Zazay